Fitoquelatina

As fitoquelatinas son oligómeros do glutatión, producidos polo encima fitoquelatina sintase. Encóntranse en plantas, fungos, vermes nematodos e todos os grupos de algas incluíndo as procariotas cianobacterias. As fitoquelatinas actúan como queladores, e son importantes para a detoxificación de metais pesados.InterPro database page on phytochelatin synthase Abrévianse como PC seguido dun número, desde PC2 a PC11.

Un mutante da planta Arabidopsis thaliana que careza de fitoquelatina sintase é moi sensible ao cadmio, pero crece como unha planta de tipo silvestre a concentracións normais de cinc e cobre, dous ións metálicos esenciais, o que indica que a fitoquelatina só está implicada na resistencia ao envelenamento por metais.

Como a fitoquelatina sintase usa o glutatión cun grupo tiol bloqueado durante a síntese de fitoquelatina, a presenza de ións de metais pesados que se unen ao glutatión causa que o encima funcione máis rápido. Por tanto, a cantidade de fitoquelatina increméntase cando a célula necesita máis fitoquelatina para sobrevivir nun ambiente con altas concentracións de ións metálicos.

A fitoquelatina únese a ións de chumbo (Pb), o que secuestra os ións Pb en plantas e así serve como un importante compoñente dos mecanismos de detoxificación en plantas. A fitoquelatina parece que se transporta a un vacúolo da planta para que os ións metálicos que leva se almacenen con seguridade lonxe das proteínas do citosol.

 Péptidos relacionados 
Hai outros grupos de péptidos con estrutura similar á das fitoquelatinas, pero nos que o último aminoácido non é glicina:
+Péptidos similares á fitoquelatina  Tipo  Estrutura  Atopado en  Precursor Fitoquelatina  (γGlu-Cys)n-Gly  moitos organismos  Glutatión Homofitoquelatina  (γGlu-Cys)n-Ala  legumes  Homoglutatión Desglicina fitoquelatina  (γGlu-Cys)n  millo, lévedos  Hidroximetil-fitoquelatina  (γGlu-Cys)n-Ser  gramíneas  Hidroximetilglutatión iso-Fitoquelatina (Glu)  (γGlu-Cys)n-Glu  millo  Glutamilcisteinilglutamato iso-Fitoquelatina (Gln)  (γGlu-Cys)n-Gln  ravo picante 

 Historia 

A fitoquelatina foi descuberta en 1981 en lévedos de fisión, e recibiu o nome de cadistina. Despois atopouse en plantas superiores en 1985 e denominouse fitoquelatina. En 1989 descubriuse o encima biosintético fitoquelatina sintase.

 Notas 

 Véxase tamén 
 Outros artigos 
 Dunaliella

 Bibliografía 
 pp. 228–230

 Ligazóns externas 
 Strong induction of phytochelatin synthesis by zinc in marine green alga, Dunaliella tertiolecta.

Categoría:Péptidos
Categoría:Axentes quelantes